CELEX: 32018R1531
Language: el
Date: 2018-10-10 00:00:00
Title: Εκτελεστικός κανονισμός (ΕΕ) 2018/1531 της Επιτροπής, της 10ης Οκτωβρίου 2018, σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

15.10.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 257/7
               
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1531 ΤΗΣ ΕΠΙΤΡΟΠΉΣ
         της 10ης Οκτωβρίου 2018
         σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
         Εκτιμώντας τα ακόλουθα:
         
                     (1)
                  
                  
                     Για να εξασφαλιστεί η ομοιόμορφη εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87 του Συμβουλίου (2), είναι αναγκαίο να θεσπιστούν μέτρα όσον αφορά την κατάταξη των εμπορευμάτων που αναφέρονται στο παράρτημα του παρόντος κανονισμού.
                  
               
                     (2)
                  
                  
                     Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες ισχύουν επίσης και για κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
                  
               
                     (3)
                  
                  
                     Κατ' εφαρμογή αυτών των γενικών κανόνων, τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα θα πρέπει να καταταγούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.
                  
               
                     (4)
                  
                  
                     Είναι σκόπιμο να προβλεφθεί ότι ο δικαιούχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013. Η περίοδος αυτή θα πρέπει να είναι τρίμηνη.
                  
               
                     (5)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα κατατάσσονται στη Συνδυασμένη Ονοματολογία στον κωδικό ΣΟ που αναφέρεται στη στήλη (2) του εν λόγω πίνακα.
         
         
            Άρθρο 2
            Οι δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
         
         
            Άρθρο 3
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 10 Οκτωβρίου 2018.
            
               
                  Για την Επιτροπή,
               
               
                  εξ ονόματος του Προέδρου,
               
               Stephen QUEST
               
                  Γενικός Διευθυντής
               
               
                  Γενική Διεύθυνση Φορολογίας και Τελωνειακής Ένωσης
               
            
         
         
            (1)  ΕΕ L 269 της 10.10.2013, σ.1.
         
            (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).
      
      
         
            ΠΑΡΑΡΤΗΜΑ
            
                        Περιγραφή των εμπορευμάτων
                     
                     
                        Κατάταξη
                        (κωδικός ΣΟ)
                     
                     
                        Αιτιολογία
                     
                  
                        (1)
                     
                     
                        (2)
                     
                     
                        (3)
                     
                  
                        Επίπεδο εύκαμπτο είδος που είναι κατασκευασμένο από φύλλο πλαστικών υλών με φυσαλίδες αέρα, κυκλικού σχήματος, με διάμετρο περίπου 305 cm.
                        Το είδος παρουσιάζεται ως κάλυμμα για πισίνα κολύμβησης ή για παιδική πισίνα για να διατηρεί το νερό σε βέλτιστη θερμοκρασία και την πισίνα καθαρή.
                        Βλέπε εικόνες (*1).
                     
                     
                        3926 90 92 
                     
                     
                        Η κατάταξη καθορίζεται από τους Γενικούς Κανόνες 1 και 6 για την ερμηνεία της Συνδυασμένης Ονοματολογίας και από το κείμενο των κωδικών ΣΟ 3926 , 3926 90  και 3926 90 92 .
                        Η κατάταξη του είδους στην κλάση 9506  ως μέρος ή εξάρτημα πισίνας κολύμβησης ή παιδικής πισίνας αποκλείεται, επειδή το είδος δεν μπορεί να αναγνωριστεί ως κατάλληλο για χρήση αποκλειστικά ή κυρίως για πισίνες κολύμβησης ή παιδικές πισίνες, κατά την έννοια της σημείωσης 3 του Κεφαλαίου 95. Επιπλέον, το είδος δεν μπορεί να θεωρηθεί μέρος ή εξάρτημα πισίνας κολύμβησης ή παιδικής πισίνας της κλάσης 9506 , διότι δεν είναι απαραίτητο για τη λειτουργία μιας πισίνας κολύμβησης ή μιας παιδικής πισίνας ούτε προσαρμόζει τις εν λόγω πισίνες για μια συγκεκριμένη λειτουργία ούτε αυξάνει το φάσμα των λειτουργιών τους ούτε τους επιτρέπει να εκτελούν μια συγκεκριμένη υπηρεσία συνδεόμενη με την κύρια λειτουργία τους, η οποία είναι η κολύμβηση ή η χρήση τους από παιδιά (βλ. απόφαση του Δικαστηρίου της 16ης Ιουνίου 2011, Unomedical, C-152/10, ECLI:EU:C:2011:402, σκέψεις 29 και 36). Η πισίνα κολύμβησης και η παιδική πισίνα δεν μπορούν να χρησιμοποιηθούν όταν καλύπτονται.
                        Η κατάταξη ως «πλάκες, φύλλα, μεμβράνες, ταινίες και λουρίδες» στις κλάσεις 3920  ή 3921  αποκλείεται δυνάμει της σημείωσης 10 του Κεφαλαίου 39, επειδή το είδος είναι κομμένο σε στρογγυλό σχήμα αντί να είναι άκοπο ή κομμένο σε ορθογώνιο σχήμα.
                        Ως εκ τούτου, το είδος πρέπει να καταταχθεί σύμφωνα με τη συστατική του ύλη στον κωδικό ΣΟ 3926 90 92  ως «άλλο τεχνούργημα από πλαστικές ύλες, κατασκευασμένο από φύλλα».
                     
                  
               
            
               (*1)  Οι εικόνες έχουν αποκλειστικά ενημερωτικό σκοπό.